Per Hågå

Per Ingebrigt Hågå (født 3. desember 1944, død 30. august 2015) var en av spillerne på det første norske landslaget i basketball i 1966.

Han vokste opp i Asker og fikk AFS-stipend og var utvekslingsstudent i California skoleåret 1962–63. Han studerte medisin ved Universitetet i Oslo og ble barnelege. Han var også universitetslektor i barnesykdommer. Etter å ha tatt doktorgrad innen erytropoietinforskning ved Pediatrisk forskningsinstitutt i 1984 ble han overlege ved barneavdelingen på Ullevål sykehus. Etter å ha hatt et forskningsstipend ved barnehjerteseksjonen på Royal Brompton Hospital i London, bygget han opp barnekardiologisk seksjon ved sykehuset. Han var også aktiv i Barnelegeforeningen og var en av pionerene i arbeidet rundt barnemishandling.

 Bibliografi 

 Kilder 
 Marie Hallerud, Drude Fugelseth, Jens Grøgård og Leif Brunvand: Per Hågå. Nekrolog i Aftenposten 8. september 2015 side 52
 Per Hågå har gått bort. Minneord hos basket.no 

 Eksterne lenker 
 Den pediatriske kardiologi a la carte
 Landslagsprofiler hos basket.no 

Kategori:Norske barneleger
Kategori:Norske basketballspillere
Kategori:Personer fra Asker kommune